Obra de teatre Una Faula Nadalenca
2025-12-14 11:00 - 12:30 (Europe/Paris) | La Beneficiència, C/Corona, 36, València, L'Horta, 46003
A CÀRREC DE: Xana teatre
IDIOMA: valencià
SINOPSI: Una entranyable comèdia que té lloc en el màgic bosc de Lapònia durant la Nit de Nadal. Els protagonistes són Ballarina, una de les rens del Pare Noel, i el Llop, una criatura que desafia els prejuís. També hi participen el Pare Noel, un Oficiant i un Cambrer, completant este peculiar elenc.

La història ens convida a reflexionar sobre com escollim relacionar-nos amb altres persones. Res no està escrit per sempre: els vincles poden transformar-se, evolucionar i sanar. L’amor es presenta ací com un acte de voluntat, com el desig profund de comprendre l’altre, de mirar més enllà de les aparences i d’obrir el cor a la trobada.

Obra de teatre DESOBEDIENT
2025-12-26 18:00 - 18:50, 2025-12-27 12:00 - 12:50, 2025-12-28 12:00 - 12:50, 2026-01-02 18:00 - 18:50, 2026-01-03 12:00 - 12:50, 2026-01-04 12:00 - 12:50 | Espai Inestable, C/ Aparisi i Guijarro, 7, València, L'Horta, 46003
A partir de 5 anys
50 minuts.
Una vegada hi havia una xiqueta que es portava tan bé, tan bé, tan bé, que es va oblidar de com es jugava. Una vegada hi havia una xiqueta que es portava tan bé, tan bé, tan bé, que es va oblidar de ser una xiqueta.”
Així comença la nostra rondalla que reivindica els drets de la infància, posant en el centre les necessitats de la xicalla. Els adults entenem socialment la infància com una època sense valor en si mateix, com un estar en la banqueta de la vida esperant que arribe el moment de ser productiu.
Com deia Marx, els interessos de classe són irreconciliables, i el mateix passa amb els interessos d’adults i xiquets. Mentres un adult projecta el futur dels xiquets, la naturalesa essencial de les criatures és fer tot allò que més importuna als adults: córrer, xisclar, molestar, entorpir en fi, el correcte funcionament del sistema adult/capitalista. Perquè el sistema en què vivim, és contrari en els processos naturals i fisiològics de la pròpia vida. En l’espectacle “Desobedient” qüestionarem tot aquest sistema des de la perspectiva de la infància.
Equip

Creació i interpretació_Alejandra Mandli, Claudia Monleón, Margarida Mateos i Carla Chillida;
Direcció_Carla Chillida;
Dibuixos_Elias Taño;
Escenografia i vestuari_Atirohecho;
Música_Carlos Mitrofan;
Il·luminació_Carla Chillida;
Producció_Atirohecho

Cinema. MOON, EL MEU AMIC EL PANDA
2026-02-15 18:00 - 19:30 | Teatre Agrícola, C. Cervantes, 3,, Alboraia, L'Horta, 46120
Tian té dotze anys quan és enviat a casa de la seua àvia a causa dels seus mals resultats escolars. Lluny de la ciutat, en les misterioses muntanyes xineses, es fa amic en secret d’un panda al qual anomena Moon. Això marca el començament d’una increïble aventura que està a punt de canviar la seua vida i la de la seua família.
CINEMA INFANTIL
